โค้ชเฮง เผย ยังไร้กุนซือสัญชาติไทยร่อนโปรไฟล์สมัครคุมทัพช้างศึก
เฮงซัง วิทยา เลาหกุล เผยยังไม่มีโค้ชไทยมาสมัครรับงาน คุมทัพ ช้างศึกชุดใหญ่ แถมแซวด้วยว่าสงสัยกลัวโดนด่า แย้มมีต่างชาติเข้ามาสมัครแล้วด้วย เผยใจตัวเองอยากได้โค้ชไทยทำทีม เนื่องจากจะเข้าใจธรรมชาตินักเตะไทยได้ดีกว่า,ความเคลื่อนไหวของการสรรหาผู้ที่จะมารับหน้าที่เป็นกุนซือ ช้างศึก ทีมชาติไทย ชุดใหญ่ หลังจากที่มิโลวาน ราเยวัช กุนซือชาวเซอร์เบีย ที่ถูกปลดระหว่างแข่งขันเอเชียนคัพ 2019 และได้มีการตั้ง โค้ชโต่ย ศิริศักดิ์ ยอดญาติไทย มาขัดตาทัพ พร้อมทั้ง โค้ชโชค โชคทวี พรหมรัตน์ เป็นผู้ช่วยในรายการดังกล่าวนั้น,ล่าสุด โค้ชเฮง วิทยา เลาหกุล อุปนายกสมาคมฯ ฝ่ายพัฒนาเทคนิค เปิดเผยว่า จากการประชุมโค้ชทีมชาติไทยทุกชุด เมื่อสัปดาห์ที่ผ่านมา ซึ่ง พล.ต.อ.สมยศ พุ่มพันธุ์ม่วง นายกสมาคมฯ เป็นประธานการประชุม ได้มีการแต่งตั้งโค้ชทีมชาติทุกชุด ทุกตำแหน่ง ยกเว้นชุดใหญ่เท่านั้น ที่กำลังหาเฮดโค้ชกันอยู่ ซึ่งเท่าที่ตนทราบมีผู้ยื่นใบสมัครเข้ามาหลายคนเป็นชาวต่างชาติ และยังไม่มีคนไทย,การเลือกโค้ชก็จะมีทีมงานคัดเลือก เพื่อเสนอ พล.ต.อ.สมยศตัดสินใจพิจารณา แต่ส่วนตัวแล้วคิดว่าโค้ชไทยน่าจะเป็นคำตอบที่ดี เพราะเข้าใจนิสัยการเล่น ธรรมชาติของนักเตะไทย และสามารถพูดคุย แลกเปลี่ยนทัศนะกันได้กับฝ่ายเทคนิค เพื่อที่การพัฒนาเป็นไปในแนวทางเดียวกัน ตนอยากให้ฟุตบอลไทยพัฒนาแบบเป็นระบบ ให้แข็งแกร่งจริง ไม่ใช่คล้ายแทงพนันแล้วรอลุ้นกันในแต่ละแมตช์แข่งขัน ซึ่งตอนนี้ยังไม่มีคนไทยสมัครเข้ามา ไม่รู้ว่ากลัวทำแล้วโดนด่าหรือเปล่า.
เฮงซัง เผยยังไม่มีโค้ชไทยมาสมัครรับงาน คุมทัพ ช้างศึกชุดใหญ่ แถมแซวด้วยว่าสงสัยกลัวโดนด่า แย้มมีต่างชาติเข้ามาสมัครแล้วด้วย เผยใจตัวเองอยากได้โค้ชไทยทำทีม เนื่องจากจะเข้าใจธรรมชาตินักเตะ
โค้ชเฮง,วิทยา เลาหกุล,ช้างศึก,ทีมชาติไทย